# Чăваш Республикинчи Муркаш муниципаллă округĕн администрацийĕн

#  вĕрентÿ, çамрăксен политикин, физкультурăпа спорт пайĕ

Муркаш муниципаллă округĕн А. Г. Николаев ячĕллĕ Калайкасси пĕтĕмĕшле пĕлÿ паракан вăтам шкулĕ

**«Сăмах хăвачĕ»**

 **сăвă вулакансен II-мĕш фестиваль-конкурс**

**ПОЛОЖЕНИЙĔ**

**1. Пĕтĕмĕшле калани**

# Муркаш муниципаллă округĕн вĕненӳ организацийĕсен хушшинче ирттерекен «Сăмах хăвачĕ» сăвă вулакансен 2-мĕш фестиваль-конкурс (малалла – Фестиваль-конкурс) Чăваш Республикинчи Муркаш муниципаллă округĕн администрацийĕн вĕрентÿ, çамрăксен политикин, физкультурăпа спорт пайĕн мероприятисен планĕпе килĕшÿллĕ иртет.

Фесиваль-конкурс - пĕтĕмĕшле тĕп, вăтам пĕлÿ паракан вĕренÿ организацийĕсенчи чăваш чĕлхипе литература предмечĕсене аталанма пулăшмалли, сăвă илемне туйма хăнăхмалли мел.

**2. Тĕллевĕпе задачисем**

**Тĕллевĕ**:

Чăваш чĕлхипе литература предмечĕсен пĕлтерĕшне ӳстересси, тăван сăмахлăх пуянлăхне уçса парасси.

**Фестиваль-конкурс задачисем:**

–сăвă вулас пахалăха ӳстересси;

– чăваш литературине вĕренекенсен пултарулăхне ÿстересси, сцена çинче хайсене тытма хăнăхтарасси;

– тĕрлĕ ÿсĕмри ачасене тăван халăх кун-çулĕпе, историйĕпе, йăли-йĕркипе таччăнрах çыхăнтарасси;

– ачасене тăван сăмах хăватне туйма вĕрентесси;

– сăвва илемлĕ вулама пултаракан вĕренекенсене тупса палăртасси, вĕсене малаллла аталанма майсем туса парасси;

– вĕрентекен-ача-ашшĕ-амăшĕ хушшинчи çыхăнăва çирĕплетесси.

**3. Йĕркелекенĕ**

3.1 Фестиваль-конкурса Чăваш Республикинчи Муркаш муниципаллă округĕн администрацийĕн вĕрентÿ, çамрăксен политикин, физкультурăпа спорт пайĕ йĕркелет.

# 3.2 Фестиваль-конкурс 2024 çулхи кăрлач уйăхĕн 30-мĕшĕнче Муркаш муниципаллă округĕн А. Г. Николаев ячĕллĕ Калайкассинчи пĕтĕмĕшле пĕлÿ паракан вăтам шкулта иртет.

 Адрес: Муркаш муниципаллă округĕ, Калайкасси ялĕ, Çамрăксен урамĕ, 3-мĕш çурт (Моргаушский муниципальный округ, д. Калайкасы, ул. Молодежная, д.3)

**4. Фестиваль-конкурса хутшăнакансем**

Фестиваль-конкурса Муркаш муниципаллă округĕн пĕтĕмĕшле тĕп, вăтам пĕлÿ паракан вĕренÿ организацийĕсенчи вĕренекенсем хутшăнаççĕ.

**5. Фестиваль-конкурс йĕрки**

5.1 Фестиваль-конкурса хутшăнассине *(1-мĕш хушса пани)* 2024 çулхи кăрлач уйăхĕн 27-мĕшĕччен kalai-vr@mail.ru e-mail çине ярса парса пĕлтермелле. Çыру килсен вĕрентекене Телеграмм мессенджерти «Сăмах хăвачĕ» чата кĕртеççĕ, унтах фестиваль-конкурспа çыхăннă пур ыйтусене сӳтсе яваççĕ.

* + 1. Жюрисем валли заявкăпа пĕрле сăвă тексне е фото, е документ туса ярса памалла.

5.3 Фестиваль-конкурс2024 çулхи кăрлач уйăхĕн 30-мĕшĕнче Муркаш муниципаллă округĕн А. Г. Николаев ячĕллĕ Калайкассинчи пĕтĕмĕшле пĕлÿ паракан вăтам шкулта иртет. 9 сехет те 00 минутра пуçланать.

* 1. Конкурса хутшăнакансене ӳсĕмне кура 3 ушкăна уйăраççĕ:
* Кĕçĕн ӳсĕмри ачасем – 1-4 классем;
* Вăтам ӳсĕмри ачасем - 5-8 классем;
* Аслă ӳсĕмри ачасем – 9-11 классем.
	1. Сăвă калас черет, ача ӳсемне кура тата заявка янă тăрăх йĕркеленет.
	2. Кашни ушкăнра сăвă калама вăхăт уйăраççĕ:
* Кĕçĕн ӳсĕмри ачасем – 3 минутра мала мар;
* Вăтам ӳсĕмри ачасем – 4 минутран мала мар;
* Аслă ӳсĕмри ачасем – 5 минутран мала мар.

6. Фестиваль-конкурс секцийĕсем

* «Эпир пулнă, пур, пулатпăр!» - Чăваш халăх поэчĕ Петĕр Хусанкай сăввисене вуласси.
* «Муркаш сасси» - Муркаш районĕнче çуралнă поэтсен хайлавĕсене каласси е Муркаш районне, халăхне, паллă çыннисене халалланă сăвва вуласси.

**7. Яваплăх**

7.1 Фестиваль-конкурса пĕтĕмĕшле йĕркелесе ирттерессине А.Г.Николаев ячĕллĕ Калайкасси вăтам шкулĕ хăй çине илет.

**8. Хаклав критерийĕсем**

Сăвă вулакансене аяларах асăннă критерисемпе хаклĕç. Балсене хушса чи пултаруллисене палăртĕç.

1. Сăвва такăнмасăр тĕрĕс, сăмахсенчи пусăма пăсмасăр калани (0-3 балл)

2. Сăвва интонаципе килĕшӳллĕ, пунктуаци правилисене шута илсе, терĕс чарăнусем туса калама пĕлни (0-3 балл)

3. Шкул программинче çук сăвă, сцена çине сайра тухакан сăвă (оригинальность) (0-2 балл)

4. Сăвва калаканпа сăвă содержанийĕ тӳр килни; тумĕ, сăн-сăпачĕ, хушма япаласемпе усă курни (0-2 балл)

5. Сцена çинче ача хăйне тытма, залпа ĕçлени пĕлни. (0-2 балл)

**9. Пĕтĕмлетÿ**

* 1. Фестиваль-конкурс пĕтĕмлетĕвĕ тата çĕнтерÿçĕсене чыслани кăрлач уйăхĕн 26-мĕшĕнче А.Г.Николаев ячĕллĕ Калайкасси пĕтĕмĕшле пĕлÿ паракан вăтам шкулта пулса иртет.
	2. Тупăшмалли самантсем пуласран тата жюри членĕсен ĕçне çăмăллатас тĕллевпе Фестиваль-конкурса туллин видео ӳкерсе пыраççĕ.
	3. Жюри çĕнтерÿçĕсене сăвă хаклавĕн критерийĕсене *(8-мĕш пункт)* шута илсе палăртать, пĕтĕмлетĕве протокола çырать. Ăна жюри председателĕ е ун çумĕ алă пусса çирĕплетет.
	4. Фестиваль-конкурс протоколĕсене хутшăнакансене кăтартмаççĕ. Фестиваль-конкурс пĕтĕмлетĕвĕсем пирки апелляци йышăнмаççĕ.
	5. Фестиваль-конкурса хутшăннисене пурне те сертификат параççĕ.
	6. Çĕнтерӳçĕсене диплом парса хавхалантараççĕ. Кашни секцинче тата ушкăнра 3 вырăн палăртаççĕ. Фестиваль-конкурс çĕнтерÿçи ята пуринчен те ытларах балл пухнă чи ăста сăвă вулакан тивĕçет.
	7. Фестиваль-конкурс пĕтĕмлетĕвĕпе Муркаш муниципаллă округĕн администрацийĕн вĕрентÿ, çамрăксен политикин, физкультурăпа спорт пайĕн сайтĕнче <http://www.obrazov-morgau.edu21.cap.ru> е А.Г.Николаев ячĕллĕ Калайкасси пĕтĕмĕшле пĕлÿ паракан вăтам шкул сайтĕнче <http://www.kalai-morgau.edu21.cap.ru> паллашма пулать.

**10. Тăкаксемпе çыхăннă ыйтусем**

10.1 Чыславпа çыхăннă тăкаксене Чăваш Республикинчи Муркаш муниципаллă округĕн А. Г. Николаев ячĕллĕ Калайкасси пĕтĕмĕшле пĕлÿ паракан вăтам шкулĕ хăй çине илет.

# 10.2 Фестиваль-конкурса хутшăнакансем çул укçи тата апатланупа çыхăннă тăкаксене хăйсем çине илеççĕ.

**10. Çыхăну**

* (83541) 62-0-75 - Муркаш муниципаллă округĕн администрацийĕн вĕрентÿ, çамрăксен политикин, физкультурăпа спорт пайĕн тĕп специалисчĕ Ершова Ирина Александровна
* (83541) 65-2-53 – Калайкасси шкул директорĕ Ершова Татьяна Аркадьевна
* 8-927-846-11-73 – директор çумĕ Портнова Эльвира Владимировна
* Фестиваль-конкурс программи улшăнма пултарать (2-мĕш хушса пани). Тĕплĕнрех шкул сайтĕнче пĕлме пулать <http://www.kalai-morgau.edu21.cap.ru>

*1-мĕш хушса пани*

**Муркаш муниципаллă округĕн вĕненӳ организацийĕсен хушшинче ирттерекен «Сăмах хăвачĕ» сăвă вулакансен 1-мĕш фестиваль-конкурса хутшăнассине пĕлтерни**

|  |  |  |
| --- | --- | --- |
| **Шкул** | **Вĕренÿ учрежденийĕн чăвашла тулли ячĕ** |  |
| **Вĕренÿ учрежденийĕн вырăсла тулли ячĕ** |  |
| **Вĕрентекен** | **Вĕрентекен тулли ячĕ** |  |
| **Кĕсье телефонĕ** |  |
| **Фестиваль положенийĕпе паллашнă, килĕшетĕп.** **Алă пусни.** |  |
| **Фестивальпе çыхăннă Телеграмм мессенджерти чата кĕртме ирĕк паратăп. Алă пусни.** |  |
| **Конкурса хутшăнакан** | **Сăвă калакан ачан тулли ячĕ** |  |
| **Класс / ушкăн** |  |
| **Секци**  |  |
| **Сăвă ячĕ, авторĕ** |  |
| **Сăввăн сăн ӳкерчĕкĕ е тексчĕ** |  |

*2-мĕш хушса пани*

**«Сăмах хăвачĕ»**

 **сăвă вулакансен I-мĕш фестиваль-конкурс**

**ПРОГРАММИ**

08:30 – 09:50 – хăнасене кĕтсе илни;

09:00 – 9:15 – фестиваль-конкурса уçни (акт залĕ);

09:20 – 12:30– фестиваль-конкурса ирттерни (акт залĕ)

12:00 – 12:40 – апатлану;

13:00 – 14:00 – пĕтĕмлетÿ, чыслав (акт залĕ);

14:00 – хăнасене ăсатни.